Р Е Ш Е Н И Е
Г. М., 26. 06. 2024 година

В   ИМЕТО  НА  НАРОДА

ОКРЪЖЕН СЪД - М.   -  граждански състав   -    в публичното заседание на   десети юни през две хиляди двадесет и четвърта  година в състав :

                                                      Председател : АДЕЛИНА ТРОЕВА     
                                                             Членове : АДЕЛИНА ТУШЕВА
                                                                              ЕЛИЗАБЕТА КРАЛЕВА                              

при секретаря Даниела Макавеева като разгледа докладваното от съдията Тушева   в. Г. дело № 271 по описа за 2019 година, за да се произнесе взе предвид:

Въззивното производство по чл. 258 и сл. от ГПК е образувано по жалба на  Л. Т. М.  от Г. Л. срещу  решението на РС Л.  от 01.07.2019г. , постановено по Г. дело № 1662/2017г. , В ЧАСТТА , с която са определени правата на съделителите като наследници на Н. Р. М. ,б.ж. на село М., починал 1933г.  върху допуснатия до делба имот – нива с площ 88.060 дка в землището на село М.. В жалбата са изложени доводи за неправилност на решението в обжалваната част предвид наличието на завещание от 1931 г., с което наследодателят Н. Р. М. е завещал на внуците си Т. Л. М./баща на жалбоподателя/  и Ц. М. пет земеделски имоти с обща площ 23.540 дка , които към настоящия момент са част от допуснатия до делба имот – нива с площ 88.060 дка , което завещание не е съобразено от съда при определяне правата на страните.
В хода на делото жалбоподарелят Л. Т. М. е починал, като на мястото му като негови правоприемници са конституирани с определение от 24.01.2024г. законните му наследници Г. Л. М. и А. Л. М., които поддържат жалбата. 
Иска се отмяна на решението в обжалваната част и определяне правата на страните относно имота- нива с площ 88.060 дка при съобразяване завещанието от 1931г. , както и влязлото в сила решение по Г.дело № 1458/2019г. по описа на РС Л. и издадените въз основа на него решение на ОбСЗ В..
Въззивната  жалба е подадена в срока по чл. 259,ал. 1 от ГПК,  отговаря  на формалните изискванията за редовност, предвидени в чл. 260,ал. 1  във връзка с чл. 262,ал. 1 от ГПК, поради което е допустима за разглеждане. 
Изпълнена е процедурата по връчване на жалбата с оглед чл. 263 от ГПК, като в двуседмичния срок останалите 16 съделители не са подали писмен отговор. 
В хода на делото е починал съделителят и въззиваем в настоящето производство Е. Й. Ц., като с определение от 24.01.2024г. съдът е конституирал като страни законните му наследници- Р. И. Ц., Д. Е. Л. и Д. Е. Й..
В съдебното заседание проведено на 10.06.2024г. особеният П. на въззивамеия Б. Л. адвокат В. И. изразява становище за основателност на жалбата предвид приетите във въззивното производство доказателства.
За периода 02.12.2019г.- 24.01.2024г. производството по делото е било спряно до приключване с влязло в сила решение производството по Г.дело № 1458/2019г. по описа на РС Л., като преюдициално за  настоящия спор.
При  въззивното  разглеждане на делото са събрани нови писмени доказателства. 
Окръжният съд, като провери атакуваният по реда на въззивното обжалване съдебен акт във връзка с оплакванията в жалбата, като обсъди събраните в производството доказателства, предвид становищата на страните и въз основа на закона, приема следното:
Въззивната жалба е подадена в срок от надлежни страни в процеса при наличен правен интерес, поради е допустима за разглеждане. 
Първоинстанционното производство е образувано по искова молба на И. А. Б. от село М.  против Л. Т. М. от Г. Л., С. А. С.,  В. С. И., С. С. Р., и тримата от Г. Д., Е. Й. Ц. от Г. Р., Д. Г. М. от Г. В., М. А. Г. от Г. Л., Р. Й. М. от с. М., К. З. М. от с. М., И. З. М. от Г. Л., Ц. С. Ф. от с. И., М. Х. К. от Г. Р., Ц. Х. А. от Г. Р., Б. Л. П. от с. Семерджиево, О. Р., Р. Г. В. от Г. К. и Т. Т. Б. от с. К., О. М. с твърдения , че с ответниците са законни наследници на Н. Р. М. , починал 1933г. , б.ж. на село М. , О. В., О. М., като с решение на ПК В., сега ОбС Земеделие В. , № 121А от 11.11.1994г. по преписка В. № 2725/1992г. им е възстановено правото на собственост върху земеделски земи, находящи се в землището на село М., О. В., О. М. , надлежно индивидуализирани в исковата молба, между които и процесната нива с площ 88.060 дка , имот № *** по картата на землището.
С подадения отговор на исковата молба Л. Т. М. е навел възражение относно искането за допускане на делба на посочените в исковата молба земеделски имоти с твърдения, че с публично нотариално завещание от 16.05.1931 год. наследодателят Н. М. е завещал на внуците си Т. и Ц. Д. Н. общо осем конкретни имота - едно дворово място и седем земеделски имота с обща площ 25.700 дка - нива от 6.200 дка в м. Г., нива в м. К. межда от 2 дка и 5 ара,  нива 3 дка и 6 ара,  нива от 24 ара, нива в м. Ж. от 4 дка и 4 ара, нива в  м. Ц. от 6 дка и 1 ар и  5 ара от Лозето в същия район, м. Р., цялото от 1 декар с искане по отношение на тях да не се допуска делба.
С решението по делото съдът е приел това възражение за неоснователно като е допусната делба върху всички имоти по исковата молба, възстановени с влязло в сила решение на ПК В. на наследниците на Н. М.  с определени права на страните.
Решение на РС Л. по допускане на делбата и правата на страните  е валидно, а в обжалваната част относно нивата с площ 88.060 дка и  допустимо, постановено в производство за делба на съсобствени и наследствени недвижими имоти във фаза по допускане делбата с правно основание чл. 34  ЗС, съответно чл. 69 ЗН.
От фактическа страна е установено, че с влязло в сила решение № 121/11.11.1994г. на ПК В. по преписка В. № 2725/28.01.1992г. на наследниците на Н. Г.М. / Н. Р. М., имена на едно и също лице , са възстановени с план за земеразделяне земеделските имоти по исковата между които и нива от 88.060 дка, имот № *** по плана за земеразделяне. Установено е също така, че страните са наследници на Н. М., починал 1933г. , като жалбоподателят Л. Т. М. е от коляното на прекия Н. на Н. М. Д. Н. М. , починал 1966г. и оставил за наследници Т. Д. М. /баща на жалбоподателя/, Ц. М. и С. М. . 
С влязло в сила на 30.12.2023г. решение от 17.11.2023г. по Г.дело № 1458/2019г. е признато за установено по реда на чл. 14,ал.4 ЗСПЗЗ, че към момента на образуване на ТКЗС в с.М. / 1950г./ Т. Д. М., починал на 10.06.1999г./ техническа грешка при изписване годината  на смърт/ е бил собственик на ниви с обща площ 23.540 дка , представляващи към настоящи момент част от нива от 88.060 дка , имот № *** по картата на землището на село М. , сега поземлен имот с идентификатор *** по одобрената за землището на 23.01.2018г. КККР с площ по КК 88077 кв.м. . Страни в производство по Г.дело № 1458/2019г. на РС Л. са Л. Т. М. като ищец, заместен в хода на делото от законните си наследници Г. Л. М. и А. Л. М. и ответниците   С. А. С.,  В. С. И., С. С. Р., и тримата от Г. Д., Р. И. Ц., Д. Е. Л. и Д. Е. Й. , и тримата от Г. Р. /наследници на Е. Й. Ц. от Г. Р./ , Д. Г. М. от Г. В., М. А. Г. от Г. Л., Р. Й. М. от с. М., К. З. М. от с. М., И. З. М. от Г. Л., Ц. С. Ф. от с. И., М. Х. К. от Г. Р., Ц. Х. А. от Г. Р., Б. Л. П. от с. С., О. Р., Р. Г. В. от Г. К. и Т. Т. Б. от с. К., О. М. и И. А. Б. от село М., които са и страни в настоящето производство. 
След постановяване на това решение и въз основа на него ОбС Земеделие Г. В. е постановила на 12.04.2024г. решение № 2-2 по преписка № 2725Л от 20.02.2024г. , образувана по молба на А. и Г. М., с което  на наследниците на Т. Д. М. е възстановено правото на собственост съгласно плана за земеразделяне в землището на село М. върху нива от 23.540 дека в землището на село М., представляваща 23540/88077 идеални части от поземлен имот с идентификатор *** по КККР на селото, целият с площ 88077 кв.метра при посочени съседи. Решението е влязло в сила на 30.04.2024г.. С решение № 121А-2-3/12.04.2024г. ОбСЗ В. е изменила свое  решение № 121А/11.11.1994г. по преписка № 2725/1992г. в частта относно възстановения имот –нива от 88.060 дка , имот № *** , като на наследниците на Никодим Г.М. е възстановено право на собственост върху нива от 64537 кв.метра, представляваща 64537/88077 идеални части от поземлен имот с идентификатор *** по КККР на селото, целият с площ 88077 кв.метра при посочени съседи и е отказано възстановяване право на собственост  върху частта от позмления имот в размер на 23540 кв.м.. Съгласно отбелязването на приложения по делото препис от решението , същото е влязло в сила на 30.04.2024г. . Така представените във въззивното производство решения не са оспорени от страните.
Предвид събраните във въззивното производство нововъзникнали писмени доказателства относно правото на собственост на наследниците на Н. М. по отношение допуснатия до делба между наследниците му с обжалваното решение имот –нива от 88.060 дка, то се установява, че съсобствени между наследниците на Н. М. са 64537/88077 идеални части от тази нива- имот № *** по картата на землището, която с одобряване кадастралния план за землището на село М. представлява поземлен имот с идентификатор *** с площ 88077 кв.метра , а останалите идеални части от имота са собственост на Л. Т. М. , заместен в хода на делото от наследниците си Г. Л. М. и А. Л. М..
Макар предмет на делбата да са земеделски земи останали в наследство от Н. М., то собствениците на 23540/88077 идеални части от нивата, цялата с площ 88077 кв.метра са страни по делото, поради което и с оглед процесуална икономия няма пречка делбата по отношение този имот да се допусне с тяхно участие при съобразяване правата им като наследници на Т. Д. М. . 
С оглед горното обжалваното решение , с което е допусната делба по отношение на имота нива с площ 88.060 дка следва да се измени с посочване актуалния  кадастрален статут на имота според одобрената за с. М. през 2018г. кадастрална карта, като се допусне делба върху 64537/88077 идеални части от поземления имот при правата, посочени в обжалваното решение, а по отношение на 23540/88077 идеални части се посочи, че са индивидуална собственост на наследниците на Л. Т. М. при равни права. 
С оглед горното съдът 
Р  Е  Ш  И :

ИЗМЕНЯ решението на РС Л.  от 01.07.2019г. , постановено по Г. дело № 1662/2017г. , В ЧАСТТА ОТНОСНО допуснатия до делба недвижим имот НИВА от 88,060 дка, четвърта категория, имот № ***, ЕКАТГЕ ***, по картата на землището на село М., представляващ към настоящия момент поземлен имот с идентификатор  *** по одобрената за землището на село М. на 23.01.2018г. КККР с площ по КК 88077 кв.м,  като ДОПУСКА ДЕЛБА върху 64537/88077 идеални части от имота при правата, така както са посочени в решението, а върху 23540/88077 идеални части от същия имот А. Л. М. и Г. Л. М. като наследници на Л. Т. М. са с права по 1/2 идеална част. 
В останалите части решението като необжалвано е влязло в сила.
РЕШЕНИЕТО подлежи на касационно обжалване пред ВКС в едномесечен срок от връчване на страните. 

                                                          ПРЕДСЕДАТЕЛ:

                                                                   ЧЛЕНОВЕ: 1.

                                                                                        2.